Document ID: 32000R1528

Uredba Komisije (ES) št. 1528/2000
z dne 13. julija 2000
o spremembi Priloge B k Uredbi Sveta (ES) št. 3072/95 o skupni ureditvi trga za riž
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [1], kakor je bila nazadnje spremenjena z Uredbo (ES) št. 2072/98 [2], in zlasti člena 13(15) Uredbe,
ob upoštevanju naslednjega:
(1) Člen 8 Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [3], kakor je bila nazadnje spremenjena z Uredbo Komisije (ES) št. 2491/98 [4], določa, da se lahko pri izvozu blaga za uporabljene kmetijske proizvode dodelijo nadomestila v skladu z uredbami o skupni ureditvi trga zadevnih sektorjev.
(2) Člen 13 Uredbe (ES) št. 3072/95 predvideva povračila za nekatere proizvode iz Uredbe, če se izvozijo v obliki proizvodov, naštetih v Prilogi B k navedeni uredbi.
(3) Glede na obveznosti Skupnosti v okviru Sporazuma o kmetijstvu Svetovne trgovinske organizacije (WTO) [5] ter glede na razpoložljivi proračun in pričakovano gibanje cen za kmetijske proizvode v Skupnosti in na svetovnem trgu ter pri izvozu kmetijskih proizvodov v obliki blaga, ki ni našteto v Prilogi I k Pogodbi, je treba omejiti možnost podeljevanja izvoznih nadomestil za kmetijske proizvode v obliki blaga, ki te lahko vsebuje.
(4) Zato je treba spremeniti seznam blaga v Prilogi B k Uredbi (ES) št. 3072/95.
(5) Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA TO UREDBO:
Člen 1
Priloga B k Uredbi (ES) št. 3072/95 se nadomesti s Prilogo k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Ne uporablja se za potrdila o povračilu, izdana pred dnevom začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. julija 2000

Labels: 3
17
6